CELEX: 62013TN0004
Language: sk
Date: 2013-01-09 00:00:00
Title: Vec T-4/13: Žaloba podaná 9. januára 2013 — Communicaid Group/Komisia

9.3.2013   
            
            
               SK
            
            
               Úradný vestník Európskej únie
            
            
               C 71/24
            
         Žaloba podaná 9. januára 2013 — Communicaid Group/Komisia
   (Vec T-4/13)
   2013/C 71/37
   Jazyk konania: angličtina
   
      Účastníci konania
   
   
      Žalobkyňa: Communicaid Group Ltd (Londýn, Spojené kráľovstvo) (v zastúpení: C. Brennan, solicitor, F. Randolph, QC, a M. Gray, barrister)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil každé z rozhodnutí Európskej komisie z 30. októbra 2012, ktoré sa týkajú častí 1, 2, 3, 7, 8 a 9 v súvislosti s verejným obstarávaním HR/R.3/PR/2012/002 na (viaceré) rámcové zmluvy na poskytovanie jazykových kurzov pre pracovníkov inštitúcií, orgánov a agentúr Európskej Únie (EÚ) v Bruseli (Ú. v. EÚ 2012/S 45-072734), buď v časti, v akej uvádzajú CLL-Allingua na prvom mieste, alebo v celom rozsahu, a
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod založený na tvrdení, že Komisia porušila zásady transparentnosti, nediskriminácie a rovnosti zaobchádzania, ako aj článok 94 finančného nariadenia (1) tým, že nevylúčila z verejného obstarávania ponuku CLL-Allingua za okolností, keď sa na nej podieľal jeden z jej zamestnancov, ktorý predtým pracoval na príslušnom oddelení Komisie a bol súčasťou hodnotiacej komisie pri blízko porovnateľnom verejnom obstarávaní, ktorého sa zúčastnili ako Communicaid, tak CLL-Allingua, ako aj prípravných fáz tohto verejného obstarávania, čím porušil svoju povinnosť lojality EÚ a poskytol CLL-Allingua neoprávnenú výhodu voči Communicaid.
            
         
               2.
            
            
               Druhý žalobný dôvod založený na tvrdení, že Komisia porušila zásady transparentnosti, nediskriminácie a rovnosti zaobchádzania a pochybila pri výklade článku III.2.2) oznámenia o verejnom obstarávaní of the Contract Notice (Ú. v. EÚ 2012/S 45-72734) tým, že určila, že CLL-Allingua mala finančné a ekonomické postavenie na dodanie zákazky, za okolností, keď neexistovali dostatočné dôkazy na preukázanie takéhoto záveru a CLL-Allingua mala byť podľa práva vyhodnotená ako nespĺňajúca tieto predpoklady.
            
         
               3.
            
            
               Tretí žalobný dôvod založený na tvrdení, že došlo k viacerým zjavným pochybeniam pri posudzovaní každého zo štyroch kritérií, konkrétne, že hodnotiaca komisia opakovane posudzovala ponuky odvolávaním sa na ďalšie kritériá pridelenia, ktoré neboli oznámené vopred, prideľovala nejednotné hodnotenie, čoho výsledkom bolo pridelenie nižšieho počtu bodov spoločnosti Communicaid a vyššieho počtu bodov CLL-Allingua za všetky časti pri technickom hodnotení, a neposkytla presvedčivé dôvody svojho hodnotenia.
            
         
      (1)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spolocenstiev (Ú. v. ES L 248, s. 1; Mim. vyd. 01/004, s. 74).